Nae dien onse ghenadeghe vrouwe vrouwe
margarete van ynghelant duwagie van burgum
van brabant c begheert hadde aen goorde
vanden berghe nutertijt borgmeest van des stadt
dat hij zoe vele doen woude bijden raide
vander selv stadt dat tot der selv mijnder
ghenadeg vrouwen begheerten en beden alsuckke
stove ende hanteringhe van bordeele te houden
opte halfstrate omtrent den cloest en goidshuyse
vand elfduysent maechden aldaer verdreven en
te nyeute gedaen mochte wordden Ende datme
alsulcke hanteringhe oft dier gelijcke ter selv plaetsen
oft daer dat den selven goidshuyse omgaens
hynderlijck mochte wesen niet meer gehouden en
mochte wordden want tselve aldaer met
en betaemde om deswille dat te meneghen
stonden als de goede susten des middervachts
te mettenen ghaen hoorden alsulck gheverte
van vechtene van boesen en horribelen ieden
te zwereve en van vuelen ontamelijcken
woerden te spreken dwelck den selven
gheestelijcken psoen zie ombequame was
en niet en betaempde om hooen Ende
dat zij hen wijsen wilden een ande plaetse
daer zij buyten den volcke woene mochten
Ende als de voirs goort vand berghe burgr
tselve der stadt te kynne ghegheve hadde
en de voirs m ghenadeghe vrouwe eene
van huen ddelen en goeden manne bijden voirs
raide van huen weghen dede comen tselve
gelijck vhaelt staet te kynnen gheven
Soe werdde bijden selven raide vander
stadt gheordineert gemct den reden geallegt
en om der voirs m ghenadeg vrouwen
begheerte ghenoech te zijne en tot dien de
denocie vand goeden zusten des voirs cloests
te moeghen stercken datmen den ghenen die